Аԥсны ахаҭарнакцәа аҿар рфорум "Машук-2022" иалахәуп
16:31 21.08.2022 (ирҿыцуп: 17:25 29.08.2022)
© Foto / Госкомспорта АбхазииУчастники от Абхазии на форуме "Машук-2022"
© Foto / Госкомспорта Абхазии
Нанҳәа 20 инаркны 27 рҟынӡа жәахатәи Урыстәылазегьтәи аҿар рфорум "Машук-2022" Пиатигорск мҩаԥысуеит.
АҞӘА, нанҳәа 21– Sputnik. Аԥсны ахаҭарнакцәа хәҩык аҿар рфорум "Машук-2022" иалахәуп, абри атәы Sputnik иазеиҭеиҳәеит аҿари аспорти русқәа рзы Аҳәынҭеилакы аспециалист хада Руслан Инаԥшьба.
"Ари афорум ахырхарҭақәа иреиуоуп- арҵаҩцәа ҿарацәа рзы иҿыцу аметодикақәа рырҿиара, иара убас, даҽа хырхарҭак ыҟоуп, уи аҿартә политика аҟазауаа рзы- аҿар ирызку апроектқәа рынагӡара", - иҳәеит иара.
Инаԥшьба иажәақәа рыла, аԥснытәи аделегациа афорум "Машук" аусура активла иалахәуп.
"Агәра згоит, араҟа иҳауа адыррақәеи аԥышәеи ҳтәылаҟны лҵшәа бзиала ахархәара аҳҭап ҳәа",- иҳәеит иара.
Инаԥшьба ида, Аԥснытәи афорум иалахәуп Алиас Акаба, Камыгә Габраа, Нестор Касланӡиа, Нодар Камкьиа.
Аҿар рфорум "Машук" 13-нтә имҩаԥыргоит. Иара ҭыԥ бзиоуп аҟыбаҩ злоу аҿар реибабаразы, иара убас еицырдыруа аполитикцәеи, аҵарауааи, аусдырыҩцәеи дареи реиԥыларазы.